
Koliko ***[kabur](https://pitajucene.com/search/kabur/questions/ "Pretraži pitanja o kaburu")*** treba biti dubok?


* 
* 
* 
* 
* 
* 
* 

 
Koliki kabur treba biti?

***[Kabur](https://pitajucene.com/search/kabur/questions/ "Pretraži pitanja o kaburu")*** će se iskopati u dubinu koliko za pola ljudskog stasa ili koliko do grudi, a preporučljivo je još i dublje. Pri dnu kabura, od strane Kible, iskopaće se jedno udubljenje, takve duljine i širine da umrla osoba može stati, tako da se ona tu položi a kabur praktično ostane prazan i predviđen samo za daske koje se poredaju i zemlju koja se vrati u njega. To udubljenje naziva se lahd.Takva praksa ima uporište u Ibn ‚Abbasovoj, r.a, predaji koji prenosi da je Vjerovjesnik, s.a.v.s, napomenuo: Za nas je lahd a Za druge je šekk![42] Šekk, ustvari, znači ukopavanje umrle osobe na sredini kabura, pa je tako Vjerovjesnik, s.a.v.s, želio da se i u tome razlikujemo od drugih.


Svaka osoba ukopava se odvojeno u zasebnom kaburu, međutim, ako je nužda, dozovljeno je ukopavanje više umrlih osoba u jedan kabur, ali se tada svaka osoba odvaja od druge zemljom koja se ubaci između njih.


U slučaju da osoba umre na otvorenom moru, daleko od obale, okupaće se, umotati u ćefine, klanjaće joj se dženaze-namaz i biće položena u morske dubine.[43]


(Poglavlje iz knjige: ISLAMSKI BONTON, Autor: dr. ***[Šefik Kurdić](https://pitajucene.com/search/%C5%A0efik+Kurdi%C4%87/answers/ "Pretraži odgovore od dr. Šefik Kurdić")***, Izdavač: Islamska pedagoška akademija, Zenica, 2005. god.)


—————————-  

fusnote:


42 Ebu Davud u Sunenu: Kitabu-l-dženaiz, Babun fi-l-lahdi, ***[hadis](https://pitajucene.com/search/Hadis/questions/ "Pretraži pitanja o hadisima")*** br. 3208; Nesai u Sunenu: 21 – Kitabu-l-dženaiz, 85 – Babu-l-lahdi ve-š-šekki i Tirmizi u Sunenu: 8 – Kitabu-l-dženaiz, 53 – Babun ma džae fi kavli-n-Nebijji, sallallahu ‚alejhi ve sellem: El-Lahdu lena ve-š-šekku lihajrina, hadis br. 1045 i ocjenjuje ga kao hasenun-garibun.  

43 Vidi o tome: M. S. Serdarević, Fikhu-l-`ibadat, str. 85.


